Author: Pajan
Last saved by: Peter
Company: iap

Námestie slobody 1/29, 813 70 Bratislava 1Telefón: (07) 54430029, 54433016, Fax: (07) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
15. 3. 2001
K materiálu č. 1725/2001
K bodu č. 3

     

S T A N O V I S K O

k návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov    

I.
Návrh zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov predkladá na rokovanie vlády SR minister pôdohospodárstva Slovenskej republiky na základe uznesenia vlády SR č. 575/2000.

II.
Základným cieľom predkladaného návrhu zákona je doriešiť právne postavenie Slovenského pozemkového fondu a upraviť jeho majetkové, účtovné a finančné postavenie.

III.
Sekcia Inštitút pre aproximáciu práva ÚV SR zaujíma k predkladanému materiálu nasledovné stanovisko:
Problematika pozemkových úprav  a usporiadania pozemkového vlastníctva nie je prioritou podľa Európskej dohody o pridružení a ani podľa Bielej knihy. Napriek tomu otázka usporiadania pozemkového vlastníctva je predmetom aproximácie práva, keďže na nedoriešenie tejto otázky ako na nedostatok poukázala opätovne hodnotiaca správa Komisie ES na Slovensko (2000) a požiadavka usporiadania pozemkového vlastníctva vyplynula tiež zo screeningu kapitoly č. 7 – poľnohospodárstvo.
Ako správne uviedol navrhovateľ v doložke zlučiteľnosti, problematika návrhu zákona je upravená v primárnom práve EÚ, a to konkrétne v článku 6 ods. 2, ktorý priamo odkazuje na uplatňovanie Európskeho dohovoru o ľudských právach (Rada Európy, protokol č. 1 – právo na nerušenú držbu majetku).
Sekcia Inštitút pre aproximáciu práva ÚV SR neuplatňuje k predkladanému materiálu žiadne pripomienky.

Bratislava | 12.03.2001
Vypracoval: | JUDr. Milan Vetrák
| 57295 610

JUDr. Mária Krošlákovágenerálna riaditeľka